Misiyoni Gatolika ya Zaza

Misiyoni Gatolika ya Zaza ni imwe mu za mbere zashinzwe n’Abamisiyoneri b’Abapadiri bera mu Rwanda, ikaba iya kabiri mu gihugu nyuma ya Misiyoni ya Save. Yashinzwe ku italiki ya 1 Ugushyingo 1900 ishingwa na Musenyeri John Joseph Hirth, mu rwego rwo kwagura ivugabutumwa rya Kiliziya Gatolika mu bice by’i Gisaka byari bimaze igihe gito byigaruriwe n’u Rwanda.https://www.rwandaheritage.gov.rw/index.php?eID=dumpFile&t=f&f=107508&token=094570bd10a5b80ae08bf2409b1cd97ce3a0f6c2https://www.igihe.com/umuco/amateka/article/ibyo-wamenya-kuri-misiyoni-za-mbere-za-kiliziya-gatolika-mu-rwandahttps://www.eglisecatholiquerwanda.org/kn/spip.php?article533https://umukironews.blogspot.com/2023/05/incamake-yamateka-ya-kiliziya-gatolika.html

 Aho iherereye 
Misiyoni ya Zaza iherereye mu Ntara y’Uburasirazuba, mu Karere ka Ngoma, Umurenge wa Zaza, Akagari ka Ruhembe, ku musozi wa Ruhembe mu gice cy’aho, mbere hitwaga Mirenge mu Gisaka cy’Igihunya. Iherereye hafi y’amasangano y’umuhanda munini wa Kigali–Rusumo n’uwerekeza mu mujyi wa Kibungo.https://www.kigalitoday.com/amakuru/mu-mateka/article/menya-amateka-ya-zazahttps://paradise.rw/Menya-amateka-ya-Kiliziya-Gatolika-mu-Rwanda.html

 Abapadiri bashinze misiyoni 
Mu batangije misiyoni ya Zaza harimo:

 Padiri Zumbiehl, wari usanzwe mu Misiyoni ya Mibirizi
 Padiri Barthélémy, wahoze akorera i Save
 Padiri Pouget

Mu bandi bashinze misiyoni mu minsi ya mbere harimo Padiri Brard (Terebura), Furere Anselme, na bo bombi bari barakoreye i Save mbere yo kuza i Zaza.

 Amavu n'amavuko n'inkomoko 
Abapadiri bageze i Zaza bakirwa na Karakawe, se wa Joseph Rukamba ndetse akaba na sekuru wa Musenyeri Aloys Bigirumwami, wabaye umwepisikopi wa mbere w’Umunyarwanda.https://www.kigalitoday.com/amakuru/amakuru-mu-rwanda/article/none-mu-mateka-havutse-musenyeri-aloys-bigirumwami Inzu yabo ya mbere yari nto, yubatswe ku musozi wa Ruhembe, ikaba yari iyo kwifashisha mu kwikinga izuba n’imbeho.https://mobile.igihe.com/umuco/amateka/article/impamvu-misiyoni-za-mbere-za-kiliziya-gatolika-zubatswe-ku-nkiko-z-u-rwanda

Nk’uko byari byarakozwe ahandi, abapadiri bakoreshaga impano nk’amasaro, imyenda, umunyu, n’ibindi mu rwego rwo gukurura abaturage ku idini Gatolika. Aha ni na ho Elisabeth Nyirambeba, umukirisitu wa mbere w’Umunyarwandakazi, yabatirijwe mu mwaka wa 1903, nubwo yakomokaga i Save.

 Abanyarwanda ba mbere bihaye Imana 
Misiyoni ya Zaza yabereye isoko abanyarwanda ba mbere mu nzira yo kwiha Imana, muri abo banyarwanda harimo:

 Padiri Balthazar Gafuku, wahawe ubusaseridoti mu mwaka wa 1917
 Musenyeri Aloys Bigirumwami, wagizwe umwepisikopi mu mwaka wa 1952

 Inyandiko zifashishijwe